
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 60945 οικ. 

Κύρωση του Κανονισμού Εσωτερικής Υπηρεσίας του Πρωτοδικείου 

Αθηνών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1, Τις διατάξεις του άρθρου 17 του Ν. 1756/88 ΦΕΚ 35/26.2.88 
όπως αντικαταστάθηκε από το άρθρο 5 του Ν. 1868/69 (ΦΕΚ 230/ 
10.10.89) τεύχος Α". 

2. Το έγγραφο 7428/90 του Πρωτοδικείου Αθηνών, αποφασί¬ 
ζουμε: 

Κυρώνουμε τον κανονισμό της εσωτερικής υπηρεσίας του Πρωτοδι¬ 
κείου Αθηνών όπως καταρτίστηκε με την απόφαση 23/90 της Ολομέ¬ 
λειας του δικαστηρίου αυτού η οποία έχει ως εξής: 

ΤΜΗΜΑ ΠΡΩΤΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΟΥ ΔΙΚΑΣΤΗΡΙΟΥ 
ΑΡΘΡΟ 1 

ΤΜΗΜΑΤΑ ΚΑΙ ΑΡΜΟΔΙΟΤΗΤΕΣ ΑΥΤΩΝ 

Το Πρωτοδικείο Αθηνών λειτουργεί σε δεκατέσσερα τμήματα, τα 
οποία αριθμούνται από 1 έως 14. 

Η κατανομή των υποθέσεων στα τμήματα αυτά ορίζεται ως εξής: 

1° Πολιτικό Τμήμα 

Στο Τμήμα αυτό υπάγονται οι υποθέσεις Οικογενειακού και Κληρο¬ 
νομικού Δικαίου. Οι συνθέσεις του Πολυμελούς Πρωτοδικείου του Τμή¬ 
ματος συνεδριάζουν κάθε Δευτέρα, ώρα 17.00 για την εκδίκαση των 
υποθέσεων που έχουν εγγραφεί στα πινάκια Α2 (μετά από αναβολή) και 
Α3 (μετ’ απόδειξη) και ώρα 19.00' για την εκδίκαση των λοιπών υπο¬ 
θέσεων, ήτοι των πινακίων Α1 (πρωτοείσακτες) και Β (Κληρονομικού 
Δικαίου). Οι Συνθέσεις του Μονομελούς Πρωτοδικείου του Τμήματος 
συνεδριάζουν την ίδια επίσης ημέρα και ώρα 09.00'. Η διεξαγωγή των 
αποδείξεων στο ακροατήριο του Πολυμελούς Πρωτοδικείου γίνεται 
κάθε Τρίτη και ώρα 09.00". 

Για κάθε δικάσιμο θα εγγράφεται στα πινάκια ο πιο κάτω αριθμός 
υποθέσεων: 

Α) Του ΠΟΛΥΜΕΛΟΥΣ 300 υποθέσεις. 

Β) Του ΜΟΝΟΜΕΛΟΥΣ 25 υποθέσεις. 

2° Πολιτικό Τμήμα 

Στο Τμήμα αυτό υπάγονται οι υποθέσεις που αφορούν το Εμπράγ¬ 
ματο Δίκαιο και την Αναγκαστική Εκτέλεση, οι οποίες δικάζονται κατά 
την τακτική διαδικασία, καθώς και η εκδίκαση των εφέσεων κατ’απο- 
φάσεων ασφαλιστικών μέτρων σε υποθέσεις νομής ή κατοχής των Ειρη- 
νοδικείων. Οι συνθέσεις του Πολυμελούς Πρωτοδικείου του Τμήματος 
συνεδριάζουν κάθε Τρίτη, ώρα 17.00' για την εκδίκαση των υποθέσεων 
που έχουν εγγραφεί στα πινάκια Γ2, Γ3, Δ2, Δ3 (μετά από αναβολή και 


μετ’ απόδειξη) και ώρα 19.00' για την εκδίκαση των λοιπών υποθέ¬ 
σεων, ήτοι των πινακίων Γ1, Δ1 και I (πρωτοείσακτες και εφέσεις). Οι 
Συνθέσεις του Μονομελούς Πρωτοδικείου του Τμήματος συνεδριάζουν 
την ίδια επίσης ημέρα και ώρα 09.00’. 

Για κάθε δικάσιμο θα εγγράφεται στα πινάκια ο πιο κάτω αριθμός 
υποθέσεων: 

Α) Του ΠΟΛΥΜΕΛΟΥΣ 250 υποθέσεις. 

Β) Του ΜΟΝΟΜΕΛΟΥΣ 210 υποθέσεις. 

3° Πολιτικό Τμήμα 

Στο Τμήμα αυτό υπάγονται οι υποθέσεις που αφορούν το Εμπορικό 
Δίκαιο και_την προσωπική κράτηση, οι οποίες δικάζονται κατά την τα¬ 
κτική διαδικασία, καθώς και οι υποθέσεις του Πτωχευτικού Δικαίου. Οι 
Συνθέσεις του Πολυμελούς Πρωτοδικείου του Τμήματος συνεδριάζουν 
κάθε Τετάρτη, ώρα 17.00' για την εκδίκαση των υποθέσεων που έχουν 
εγγραφεί στα πινάκια Ε2, ΣΤ2, Ε3, ΣΤ3 (μετά από αναβολή και μετ 
απόδειξη) και ώρα 19.00" για την εκδίκαση των λοιπών υποθέσεων, 
ήτοι των πινακίων Ε1 και ΣΤ1 (πρωτοείσακτες). Οι πτωχευτικές υπο¬ 
θέσεις εκδικάζονται από την αρμόδια Σύνθεση την ώρα 19.00 . Οι Συν¬ 
θέσεις του Μονομελούς Πρωτοδικείου του Τμήματος συνεδριάζουν την 
ίδια επίσης ημέρα και ώρα 09.00". 

Για κάθε δικάσιμο θα εγγράφεται στα πινάκια ο πιο κάτω αριθμός 
υποθέσεων: 

Α) Του ΠΟΛΥΜΕΛΟΥΣ: 250 υποθέσεις Τακτικής Διαδικασίας και 
180 αιτήσεις πτωχεύαεως. 

Β) Του ΜΟΝΟΜΕΛΟΥΣ 300 υποθέσεις. 

4° Πολιτικό Τμήμα 

Στο Τμήμα αυτό υπάγονται οι υποθέσεις που αφορούν το Ενοχικό Δί¬ 
καιο, οι οποίες δικάζονται κατά την τακτική διαδικασία. Οι συνθέσεις 
του Πολυμελούς Πρωτοδικείου του Τμήματος συνεδριάζουν κάθε Πέ¬ 
μπτη, ώρα 17" για την εκδίκαση των υποθέσεων που έχουν εγγραφεί 
στα πινάκια Η2 και Η3 (μετά από αναβολή και μετ’ απόδειξη) και ώρα 
19.00" για την εκδίκαση των λοιπών υποθέσεων, ήτοι αυτών που έχουν 
εγγραφεί στο πινάκιο Η1 (πρωτοείσακτες). Οι Συνθέσεις του Μονομε¬ 
λούς Πρωτοδικείου του Τμήματος συνεδριάζουν την ίδια επίσης ημέρα 
και ώρα 09.00". 

Για κάθε δικάσιμο θα εγγράφεται στα πινάκια ο πιο κάτω αριθμός 
υποθέσεων: 

Α) Του ΠΟΛΥΜΕΛΟΥΣ 300 υποθέσεις. 

Β) Του ΜΟΝΟΜΕΛΟΥΣ 300 υποθέσεις. 

5° Πολιτικό Τμήμα 

Στο Τμήμα αυτό υπάγεται η εκδίκαση των υποθέσεων τακτικής δια¬ 
δικασίας στις οποίες παρίσταται ως διάδικος το Ελληνικό Δημόσιο ή 
ΝΠΔΔ. Οι Συνθέσεις του Πολυμελούς Πρωτοδικείου του Τμήματος συ¬ 
νεδριάζουν κάθε Παρασκευή ώρα 17.00" για την κατά σειρά εκδίκαση 
των υποθέσεων που έχουν εγγραφεί στα πινάκια Θ2 (μετά από ανα¬ 
βολή), 03 (μετ’ απόδειξη) και Θ1 (πρωτοείσακτες). Οι Συνθέσεις του 
Μονομελούς Πρωτοδικείου του Τμήματος συνεδριάζουν την ίδια επίσης 
ημέρα και ώρα 09.00". 

Για χάθβ δικάσιμο θα εγγράψεται στα πινάκια ο πιο κάτω αριθμός 
υποθέσεων: 

Α) Του ΠΟΛΥΜΕΛΟΥΣ 100 υποθέσεις. 

Β) Του ΜΟΝΟΜΕΛΟΥΣ 30 υποθέσεις. 

6° Πολιτικό Τμήμα 

Στο Τμήμα αυτό υπάγεται η εκδίκαση των εφέσεων κατά των απο¬ 
φάσεων των Ειρηνοδικείων με εξαίρεση τις εφέσεις που εκδικάζονται 
από το 2ο Πολιτικό Τμήμα. Οι συνθέσεις του Πολυμελούς Πρωτοδι¬ 
κείου του Τμήματος αυτού συνεδριάζουν κάθε Παρασκευή, ώρα 18.30' 
και του Μονομελούς Πρωτοδικείου την ίδια επίσης ημέρα και ώρα 
09.00". 

Για κάθε δικάσιμο θα εγγράφονται στα πινάκια 220 υποθέσεις. 

7° Πολιτικό Τμήμα 

Στο Τμήμα αυτό υπάγονται: 

1. Όλες οι υποθέσεις οι οποίες εκδικάζονται κατά την εκούσια δι¬ 
καιοδοσία, πλην των πτωχευτικών που υπάγονται στο 3ο Πολιτικό 
Τμήμα. Οι Συνθέσεις του Πολυμελούς Πρωτοδικείου εκδικάζουν τις 
υποθέσεις αυτές κάθε Τρίτη, ώρα 19.00" του δε Μονομελούς Πρωτοδι¬ 
κείου καθημερινά, πλην της Τετάρτης και των αργιών και ώρα 09.00'. 
Ειδικά τα συναινετικά διαζύγια εκδικάιζανται καθημερινά εκτός από την 
Τρίτη και τις αργίες και ώρα 09.00". Για κάθε δικάσιμο θα εγγράφεται 
στα πινάικια ο πιο κάτω αριθμός υποθέσεων: 

Α) Του ΠΟΛΥΜΕΛΟΥΣ 180 υποθέσεις. 

Β) Του ΜΟΝΟΜΕΛΟΥΣ 80 υποθέσεις. 

2. Τα ασφαλιστικά μέτρα: Οι Συνθέσεις του Πολυμελούς Πρωτοδι¬ 
κείου εκδικάζουν τις αυτοτελείς αιτήσεις καθημερινά, ώρα 12.00" και 
του Μονομελούς καθημερινά, ώρα 09.00’. Ειδικά, οι αιτήσεις αναστο¬ 
λών εκτελέσεως (κατόπιν ασκήσεως ανακοπής κατά διαταγής πληρω¬ 
μής ή ασκήσεως ενδίκου μέσου), καθώς και οι αιτήσεις για την παροχή 
του ευεργετήματος της πενίας, εκδικάζονται καθημερινά και ώρα 
13.00·. 

8° Πολιτικό Τμήμα 

Στο Τμήμα αυτό υπάγονται οι υποθέσεις των μισθωτικών διαφορών 
και των διαφορών που προβλέπονται από τη διάταξη του άρθρου 17 
παρ. 2 του Κ.Πολ. Δ. Οι υποθέσεις αυτές εκδικάιζανται κατά την ειδική 
διαδικασία των διατάιξεων των άρθρων 647 και επ. του Κ.Πολ.Δ. Το 
Τμήμα συνεδριάζει όλες τις εργάσιμες ημέρες της εβδομάδας, ώρα 
09.00' όσον αφορά τις υποθέσεις των μισθωτικών διαφορών, ενώ για 
τις υποθέσεις του άφθρου 17 παρ. 2 του Κ.Πολ.Δ. συνεδριάϊζει κάθε Δευ¬ 
τέρα και Πέμπτη την ίδια ώρα. 

Για κάθε δικάσιμο θα εγγράφεται στα πινάκια ο πιο κάτω αριθμός 
υποθέσεων: 

Α) Στο πινάικιο Τ 90 υποθέσεις. 

Β) Στο πινάικιο ΤΚ 60 υποθέσεις. 

Γ) Στο πινάκιο του άρθρ. 17 παρ. 2 ΚΠολΔ 30 υποθέσεις. 

9° Πολιτκό Τμήμα 

Στο Τμήμα αυτό υπάγονται οι υποθέσεις που αφορούν τις ζημίες που 
προέρχονται από αυτοκίνητο και οι διαφορές που ανακύπτουν από τη 
σύμβαση ασφάλισης αυτού, όπως ειδικότερα αναφέρονται στη διάταξη 
του άρθρου 681Α' του ΚπολΔ, συνεδριάζει δε κάθε εργάσιμη ημέρα της 
εβδομάιδας, ώρα 09.00'. 

Για κάθε δκάσιμο θα εγγράφονται στα πινάκια 120 υποθέσεις. 

10° Πολιτκό Τμήμα 

Στο Τμήμα αυτό υπάγονται οι υποθέσεις των εργατκών διαφορών, 
οι οποίες και δικάιζονται κατά την ίδια ειδική διαδικασία των διατάξεων 
των άρθρων 663 επ του ΚΠολΔ, συνεδριάζει δε κάθε εργάσιμη ημέρα, 
ώρα 09.00". 

Για κάθε δικάωιμο θα εγγράφονται στα πινάκια 55 υποθέσεις. 

11° Πολιτκό Τμήμα 

Στο Τμήμα αυτό υπάγονται: 

1. Η εκδίκαση των υποθέσεων που αφορούν αναγκαστική απαλλοτρί¬ 
ωση, οι οποίες ανήκουν στην αποκλειστκή αρμοδιότητα του Μονομε¬ 
λούς Πρωτοδκείου, το οποίο συνεδριάζει κάθε Τρίτη, ώρα 09.00\ Στα 
πινάκια για κάθε δκάσιμο θα εγγράφονται 60 υποθέσεις. 

2. Η έκδοση διαταγών πληρωμής. Ο αρμόδιος Δικαστής εκδίδει 
κάθε εργάσιμη ημέρα διαταγές πληρωμής από ώρα 09.00\ 

3. Οι «ανακοπές κατά διαταγών πληρωμής δικάζονται κάθε Τετάρτη 
από ώρα 12.00’. 


12° Πολιτκό Τμήμα 

Στο Τμήμα αυτό υπάγονται οι υποθέσεις που «αναφέρονται στα άρθρα 
16 πιαρ. 10 και 17 παρ. 1 του ΚΠολΔ και εκδκάιζονται κατά την ειδκή 
διαδικασία του άρθρου 681 Β’ του ΚΠολΔ., συνεδριάϊζει δε κάθε Δευ¬ 
τέρα, Τετάρτη και Παρ<χσκευή και ώρα 09.00". 

Για κάθε δικάσιμο θα εγγράφονται στα πινάκια 70 υποθέσεις. 

13° Πολιτκό Τμήμα 

Στο Τμήμα αυτό υπάγονται οι υποθέσεις που αιρορούν αμοιβές για 
παροχή εργασίας, όπως αυτές <χναφέροντ<*ι στο άφθρ. 16 περ. 7, 8 και 
11 του ΚΠολΔ και εκδικάζοντοιι κατά την ειδκή διαδικασία του άρθρου 
678 επ. του ίδιου Κώδικα, συνεδριάζει δε κάθε Τρίτη και ώρα 09.00*. 

Για κάθε δκάσιμο θα εγγράφεται στα πινάκια ο πιο κάτω αριθμός 
υποθέσεων: 

Α) Αμοιβές μηχανικών 20 υποθέσεις. 

Β) Αμοιβές δκηγόρων 30 υποθέσεις. 

14° Ποινκό Τμήμα 

Λειτουργεί ίδιο Ποινκό Τμήμα για την «χνάκριση και εκδίκαση «χξιο- 
ποίνων πρ<έζεων. 

. Στο τμήμα αυτό υπάιγονται: 

1. ΠΟΙΝΙΚΑ ΔΙΚΑΣΤΗΡΙΑ 

α) Μκτό Ορκωτό Δικαστήριο (Μ.Ο.Δ.). 

β) Τριμελή Πλημμελειοδκεία, ήτοι Α, Β, Γ, Δ, Ε, ΣΤ, Ζ και Αυτό¬ 
φωρο. 

γ) Μονομελή Πλημμελειοδκείιχ, ήτοι Α, Β, Γ, Δ, Ε, ΣΤ, Ζ, Η, θ, I 
και Αυτόφωρο. 

δ) Αγοροινομικά Δικαστήρια: 

Μονομελή Πλημμελειοδικεία Α και Β. 
ε) Δικαστήρια Ανηλίκων: 

Ένα (1) Τριμελές. 

Δύο (2) Μονομελή. 

2. ΔΙΚΑΣΤΙΚΑ ΣΥΜΒΟΥΛΙΑ 
Πέντε (5) Συνθέσεις 

3. ΑΝΑΚΡΙΤΕΣ: 

Είκοσι τέσσερις (24) Τιχκτκοί και έξι (6) Ειδκοί. 

Τα Ποινκά Δκαστήρια και Συμβούλια συγκροτούνται από όλους 
τους τακτκούς δκαστές του Πρωτοδκείου Αθηνών «χνεξάρτητα από το 
Τμήμα στο οποίο έχουν ορισθεί να υπηρετούν. 

Τα Ποινκά Δκαστήρια συνεδριάιζουν καθημερινά, και ώρα 09.00". 
Τα αυτόφωρα αδκήματα εκδκάζονται καθημερινά ώρα 09.00" πλην 
του Σαββάτου και των αργιών που εκδικάζονται ώρα 12.00". Ειδικά τα 
Δκαστήρια των Ανηλίκων, συνεδριάιζουν το μεν Τριμελές κάθε Τρίτη, 
το δε Μονομελές κάθε Τρίτη και Παρασκευή, ώρα 09.00". 

4. Οι λεπτομέρειες της διαδκασϋχς της κλήρωσης για την κατάρτιση 
των συνθέσεων των Ποινκών Δικαστηρίων του Πρωτοδκείου Αθηνών, 
ρυθμίζονται όπως π«χρ«χκάτω: 

Α. Την προηγούμενη εργάσιμη ημέρα της κλήρωσης ο Πρόεδρος του 
Συμβουλίου παραδίδει στον Πρόεδρο του Δικαστήρίου, το οποίο θα διε¬ 
νεργήσει την κλήρωση: 

1. Κατάσταση που περιέχει τα δκαστήρια, τα οποία θα συνεδριάσουν 
στο Πρωτοδκείο κατά τον επόμενο μήνα. 

2. Πίνακες με τα ονόματα των δκαστκών λειτουργών που θα χρησι¬ 
μοποιηθούν ως τακτκά ή αναπληρωματικά μέλη για την κλήρωση των 
συνθέσεων των Ποινικών Δικαστηρίων του επόμενου μήνα, οι οποίοι 
(πίνακες) θα καταρτίζονται με βάση τις «χνάηκες της υπηρεσίοις και θα 
περιέχουν τις εξής χωριστές κατηγορίες δικαστηρίων και δκαστών: 

α) Μικτά Ορκωτά Δκαστήρια 

αα) Πρόεδροι 

ββ) Δεξιά Μέλη 

γγ) Αριστερά Μέλη 

β) Τριμελή Πλημμελειοδικεία 

αα) Πρόεδροι 

ββ) Δεξιά Μέλη 

γγ) Αριστερά Μέλη 

γ) Δκαστές Μονομελών Πλημμελειοδκείων και 

3. Τους κλήρους με τα ονόματα των Δκαστών (Προέδρων Πρωτοδι¬ 
κών, Πρωτοδκών, Παρέδρων) που αντιστοιχούν σε κάθε πίνακα χωρι¬ 
στά. 

Β. Την ίδια όπως παραπάνω ημέρα διαβιβάζονται στον Πρόεδρο του 

Δικαστηρίου που θα διενεργήσει την κλήρωση, οι πίνακες με τα ονόματα 
αυτών που θα χρησιμοποιηθούν ως τακτικοί ή αναπληρωματικοί Ει¬ 
σαγγελείς καθενός από τα παραπάνω Δικαστήρια (Μικτά Ορκωτά Δι¬ 
καστήρια, Τριμελή Πλημμελειοδικεία, Μονομελή Πλημμελειοδικεία) 
καθώς και όι σχετικοί κλήροι που έχει καταρτίσει η Εισαγγελία. 

Γ. Η διαδικασία της κλήρωσης αρχίζει από την εκδίκαση των ποινι¬ 
κών υποθέσεων που έχουν προσδιοριστεί για να δικασθούν κατά τη δικά¬ 
σιμο και εξακολουθεί έως ότου περατωθεί. 

Δ. Η κλήρωση γίνεται με τη σειρά από την αρχή προς το τέλος του 
μήνα τον οποίο αφορά και χωριστά για κάθε ημέρα συνεδρίασης των 
ποινικών δικαστηρίων (κλήρωση από ημέρα σε ημέρα). Το Δικαστήριο 
που κάνει την κλήρωση με βάση την κατάσταση η οποία περιέχει τα 
Ποινικά Δικαστήρια τα οποία θα συνεδριάσουν στο Πρωτοδικείο κατά 
τον επόμενο μήνα, κληρώνει για κάθε ημέρα συνεδρίασης των Δικαστη¬ 
ρίων αυτών και με την παρακάτω σειρά: 

1. Τους Προέδρους και Προεδρεύοντες όλων των Δικαστηρίων με 
πολυμελή σύνθεση (ΜΟΔ και Τριμελών Πλημμελειοδικείων) 

2. Τα δεξιά Μέλη 

3. Τα αριστερά Μέλη 

4. Τους δικαστές των Μονομελών Πλημμελειοδικείων 

5. Τα αναπληρωματικά Μέλη όλων των παραπάνω Δικαστηρίων και 
συγκεκριμένα ένα (1) Πρόεδρο Πρωτοδικών για κάθε ημέρα που συνε¬ 
δριάζει το ΜΟΔ από την κληρωτίδα των Προέδρων του Μικτού Ορκω¬ 
τού Δικαστηρίου, ένα (1) Πρόεδρο ή Προεδρεύοντα για κάθε Τρίτη, Πέ¬ 
μπτη και Παρασκευή από την κληρωτίδα των Προέδρων - Προεδρευό- 
ντων των Τριμελών Πλημμελειοδικείων, τρεις (3) δικαστές από την 
κληρωτίδα των δεξιών Μελών των Τριμελών Πλημμελειοδικείων, δύο 
(2) Δικαστές από την κληρωτίδα των αριστερών Μελών των Τριμελών 
Πλημμελειοδικείων και δύο (2) Δικαστές από την κληρωτίδα των Δικα¬ 
στών του Μονομελούς Πλημμελειοδικείου, για κάθε ημέρα συνεδρίασης 
των παραπάνω Δικαστηρίων, πλην Σαββάτου για τα Ποινικά Δικαστή¬ 
ρια του οποίου κληρώνονται ένας (1) Δικαστής από την κληρωτίδα των 
Προέδρων - Προεδρευόντων των Τριμελών Πλημμελειοδικείων, ένας 
(1) Δικαστής από την κληρωτίδα των δεξιών Μελών των Τριμελών 
Πλημμελειοδικείων, ένας (1) Δικαστής από την κληρωτίδα των αριστε¬ 
ρών Μελών των Τριμελών Πλημμελειοδικείων και ένας (1) Δικαστής 
από την κληρωτίδα των Δικαστών των Μονομελών Πλημμελειοδι¬ 
κείων. 

6. Τους Εισαγγελείς των Μικτών Ορκωτών Δικαστηρίων (Μ.Ο.Δ.). 

7. Τους Εισαγγελείς των Τριμελών Πλημμελλειοδικείων. 

8. Τους Εισαγγελείς των Μονομελών Πλημμελλειοδικείων. 

9. Τους αναπληρωματικούς Εισαγγελείς όλων των παραπάνω Δικα¬ 
στηρίων, και συγκεκριμένα: Ένα (1) Εισαγγελέα για κάθε ημέρα που 
συνεδριάζει το Μικτό Ορκωτό Δικαστήριο από την κληρωτίδα των Ει¬ 
σαγγελέων του Μικτού Ορκωτού Δικαστηρίου, έναν (1) Εισαγγελέα 
από την κληρωτίδα των Εισαγγελέων Τριμελών Πλημμελειοδικείων 
και έναν (1) Εισαγγελέα από την κληρωτίδα των Εισαγγελέων των Μο¬ 
νομελών Πλημμελειοδικείων για κάθε ημέρα συνεδρίασης των παρα¬ 
πάνω Δικαστηρίων. 

Οι αναπληρωματικοί Δικαστικοί Λειτουργοί, θα μπορούν να χρησι¬ 
μοποιηθούν σε οποιαδήποτε Σύνθεση Ποινικού Δικαστηρίου της ημέρας 
που κληρώθηκαν, εφόσον ο βαθμός τους το επιτρέπει. 

Ε. Ο Γραμματέας του Δικαστηρίου διαβάζει από τον οικείο πίνακα 
(με την παραπάνω σειρά) τα ονόματα των Δικαστικών και Εισαγγελι- 
κών λειτουργών, που θα χρησιμοποιηθούν για την κάθε κατηγορία Δι¬ 
καστηρίων (Πρόεδροι ΜΟΔ, Τριμελών Πλημμελειοδικείων, δεξιά 
Μέλη, αριστερά Μέλη, Δικαστές Μονομελών, Εισαγγελείς). Ο Πρόε¬ 
δρος του Δικαστηρίου επιδεικνύει τον αντίστοιχο κλήρο και ακολούθως 
τον βάζει στην κληρωτίδα. 'Οταν τεθούν στην κληρωτίδα όλοι οι κλήροι 
ο Πρόεδρος αναγγέλει πρώτα τη δικάσιμο και το Δικαστήριο που αφορά 
ο κλήρος που θα εξαχθεί και στην συνέχεια εξάγει τον κλήρο και ανακοι¬ 
νώνει μεγαλόφωνα το όνομα που αναγράφεται σ’ αυτόν. Αν ο δικαστικός 
λειτουργός που κληρώθηκε για ορισμένη δικάσιμο και δικαστήριο κω¬ 
λύεται, το όνομά του τίθεται πάλι στην κληρωτίδα και η κλήρωση επα¬ 
ναλαμβάνεται έως ότου κληρωθεί άλλος μη κωλυόμενος. 

ΣΤ. Αν στον οικείο πίνακα σημειώνεται ότι χρειάζονται συμπάρεδροι 
Δικαστές και δεύτεροι Εισαγγελείς για συγκεκριμένο Δικαστήριο, το Δι¬ 
καστήριο που κάνει την κλήρωση κληρώνει από την αντίστοιχη κατηγο¬ 
ρία λειτουργών τον απαιτούμενο αριθμό τέτοιων Δικαστών και Εισαγ¬ 
γελέων. Σ/ιην περίπτωση όπου τέτοια ανάγκη εμφανισθεί μετά την κλή¬ 
ρωση καθήκοντα συμπάρεδρων Δικαστών ή δεύτερων Εισαγγελέων θα 


ασκούν δικαστικοί λειτουργοί που έχουν κληρωθεί ως αναπληρωματι¬ 
κοί, θεωρούμενοι στην περίπτωση αυτή ότι έχουν κληρωθεί και ως συ- 
μπάρεδροι ή δεύτεροι Εισαγγελείς αντίστοιχα. 

Ζ. Μετά το τέλος της κλήρωσης συντάσσεται το οικείο πρακτικό σύμ¬ 
φωνα με τις διατάξεις των άρθρων 140 επ. του ΚΠΔ, στο οποίο οι συν¬ 
θέσεις που κληρώθηκαν αναγράφονται χωριστά για κάθε ημέρα του μη¬ 
νάς και για κάθε Δικαστήριο (ΜΟΔ, Τριμελή, Μονομελή). 

Οι δικαστές που τοποθετούνται στα Πολιτικά Τμήματα (1 έως 13ο) 
υπηρετούν σ’ αυτά, τουλάχιστον για μια διετία, εκτός από τους δικαστι¬ 
κούς παρέδρους, για τους οποίους ο χρόνος υπηρεσίας τους στα Τμή¬ 
ματα καθορίζεται από το Τριμελές Συμβούλιο ανάλογα με τη διάρκεια 
της δοκιμαστικής υπηρεσίας τους και την ανάγκη να ενημερωθούν σε 
όλα τα Τμήματα του Πρωτοδικείου. 

ΤΜΗΜΑ ΔΕΥΤΕΡΟ 

ΑΡΘΡΟ 2ο 

Η Ολομέλεια συγκαλείται από τον Πρόεδρο του Τριμελούς Συμβουλίου. 
Τα μέλη της, δικαστές και δικαστικοί πάρεδροι, καλούνται εγγράφως 
πριν από οκτώ (8) τουλάχιστον ημέρες με ατομική πρόσκληση, που πε¬ 
ριέχει τα θέματα για τα οποία η Ολομέλεια καλείται να αποφασίσει ή να 
γνωμοδοτήσει, και τοποθετείται στην υπηρεσιακή τους θυρίδα καθώς 
και με γενική ανακοίνωση η οποία αναρτάται στον πίνακα της αίθουσας 
δικαστών. 

ΑΡΘΡΟ 3ο 

Το Γραφείο Νομολογίας και Έρευνας, το οποίο προβλέπεται από τη 
διάταξη του άρθρου 20 του Ν. 1756/88, διευθύνεται από Πρόεδρο 
Πρωτοδικών, συνεπικουρούμενο από ένα Πρωτόδικη, τους οποίους ορί¬ 
ζει το Τριμελές Συμβούλιο και στελεχώνεται από επαρκή αριθμό υπαλ¬ 
λήλων της Γ ραμματείας, οι οποίοι απασχολούνται αποκλειστικά με την 
διεκπεραίωση των εργασιών του Γ ραφείου και την οργάνωση της Βι¬ 
βλιοθήκης του Δικαστηρίου. Στο γραφείο αυτό ορίζεται να υπηρετούν 
τρεις (3) τουλάχιστον υπάλληλοι. 

ΑΡΘΡΟ 4ο 

Κατά τα χρονικά διαστήματα: 

α) Από 23 Δεκεμβρίου μέχρι 6 Ιανουάριου. 

β) Από τη Μεγάλη Δευτέρα μέχρι το Σάββατο της Διακαινησίμου και 

γ) Από 11 Ιουνίου μέχρι 30 Ιουνίου κάθε έτους δεν θα προσδιορίζο¬ 
νται υποθέσεις που υπάγονται στα Πολιτικά Τμήματα, εκτός από υπο¬ 
θέσεις που αφορούν ασφαλιστικά μέτρα, αναστολή εκτελέσεως, διαταγές 
πληρωμής και πιστωτικούς τίτλους. Υποθέσεις εκούσιας δικαιοδοσίας 
θα προσδιορίζονται μέχρι 20 Ιουνίου. 

Ο αριθμός των δικασίμων δεν θα υπερβαίνει τις τέσσερις (4) κατά 
μήνα. Σε περίπτωση που σε κάποιο μήνα χωρούν πέντε (5) δικάσιμοι 
δεν θα προσδιορίζονται υποθέσεις στην ημερομηνία που, χωρίς τη διά¬ 
ταξη αυτή, θα ήταν η ενδεικνυόμενη για την 5η κατά σειρά δικάσιμο. 
Όσες όμως υποθέσεις έχουν προαδιορισθεί μέχρι τη δημοσίευση του πα¬ 
ρόντος σε ημερομηνία που οιντιστοιχεί στην 5η κατά σειρά δικάσιμο θα 
εκδικασθούν κανονικά στην ημερομηνία αυτή. 

ΑΡΘΡΟ 5ο 

1. Αν έχει διαταχθεί αυτοπρόσωπη εμφάνιση των διαδίκων ή μαρτύ¬ 
ρων (άρθρ. 245 του ΚΠολΔ) ή επανάληψη της συζητήσεως κατά το άρ¬ 
θρο 254 η υπόθεση μπορεί να ανατεθεί από τον Πρόεδρο στον ίδιο Ειση¬ 
γητή, (ανεξάρτητα από το αν ο δικαστής υπηρετεί ή όχι στο ίδιο ή άλλο 
τμήμα. 

2. Κάθε αμφισβήτηση σχετικά με την υπαγωγή διαφοράς ή υποθέ- 
σεως σε ορισμένο τμήμα επιλύεται πριν από την εγγραφή της στο πινά¬ 
κιο ορισμένου τμήματος από τον Πρόεδρο του Τριμελούς Συμβουλίου 
Διοίκησης του Πρωτοδικείου. 

3. Σε περίπτωση κατά την οποία οποιαδήποτε υπόθεση έχει εισαχθεί 
σε Τμήμα διαφορετικό από εκείνο που ορίζεται στον Κανονισμό αυτό, η 
υπόθεση θα εκδικάζεται από το Τμήμα στο οποίο αυτή έχει εισαχθεί με 
την επιφύλαξη των διατάξεων του άρθρου 591 του ΚΠολΔ. 

ΤΜΗΜΑ ΤΡΙΤΟ 
ΟΡΓΑΝΩΣΗ ΓΡΑΜΜΑΤΕΙΑΣ 

Η Γραμματεία του Δικαστηρίου λειτουργεί σε τριάντα (30) τμήματα, 
το αντικείμενο των οποίων ορίζεται ως εξής: 

1. ΤΜΗΜΑ ΔΙΟΙΚΗΣΕΩΣ 

Στην αρμοδιότητά του υπάγεται η διεκπεραίωση των εργασιών που 

αφορούν τη διοίκηση του Πρωτοδικείοιυ και συγκεκριμένα: Η τήρηση 
Γενικού και Εμπιστευτικού πρωτοκόλλου, εισερχομένων και εξερχομέ- 
νων εγγράφων, η τήρηση Μητρώου Δικαστών και Υπαλλήλων και η 
ενημέρωση των ατομικών φακέλλων των υπαλλήλων και του βοηθητι¬ 
κού προσωπικού (δικαστικών επιμελητών, καθαριστριών, φυλάκων, συ¬ 
ντηρητών). Η τήρηση βιβλίων Κανονικών, Αναρρωτικών, Εκπαιδευτι¬ 
κών Αδειών και Αδειών άνευ αποδοχών, βιβλίου ορκωμοσίας δικηγό¬ 
ρων, συμβολαιογράφων και δικαστικών υπαλλήλων, βιβλίου χορηγή- 
σεως αδειών και αναπληρώσεως Συμβολαιογράφων και Υποθηκοφυλά¬ 
κων και βιβλίου καταθέσεως διαιτητικών αποφάσεων. Η χορήγηση πι¬ 
στοποιητικών σε Υπηρεσίες, ιδιώτες κ.ά. Η διεκπεραίωση των εργα¬ 
σιών που απαιτούνται για το διορισμό δικαστών ως Προέδρων ή μελών 
σε Συμβούλια, Επιτροπές, Ιδρύματα, Σωματεία και ως δικαστικών 
αντιπροσώπων σε αρχαιρεσίες Σωματείων κ.ά. Για την επιθεώρηση Ει¬ 
ρηνοδικείων και Πταισματοδικείων. Για την πειθαρχική δίωξη Συμβο¬ 
λαιογράφων, υπαλλήλων, δικαστικών υπαλλήλων. Για την κατ’ έτος 
θεώρηση εκλογικών καταλόγων, την έκδοση νέων βιβλιαρίων κατά την 
περίπτωση απώλειας ή καταστροφής του εκλογικού βιβλιαρίου και για 
τη χορήγηση πιστοποιητικών που βεβαιώνουν την άσκηση ή όχι του 
εκλογικού δικαιώματος κατά τη διενέργεια των βουλευτικών και δημο¬ 
τικών εκλογών και δημοψηφισμάτων. Η διεκπεραίωση των διαδικα¬ 
σιών που απαιτούνται κατά περιόδους εκλογών και ιδίως η προετοιμα¬ 
σία, η διενέργεια, η έκδοση των αποτελεσμάτων και η ανακήρυξη των 
υποψηφίων. Η διεκπεραίωση των εργασιών που απαιτούνται για την 
άσκηση των καθηκόντων του Επιθεωρητή της Β' Δικαστικής Περιφέ¬ 
ρειας. 

Στο Τμήμα αυτό ορίζεται να υπηρετούν δεκαπέντε (15) υπάλληλοι 
και δύο (2) δακτυλογράφοι. 

2. ΤΜΗΜΑ ΛΟΓΙΣΤΙΚΟΥ (ΜΙΣΘΟΔΟΣΙΑ - ΔΙΑΧΕΙΡΙΣΗ ΥΛΙ¬ 
ΚΟΥ - ΣΥΝΤΗΡΗΣΗ ΚΤΙΡΙΩΝ) 

ΤΟΜΕΑΣ Α' 

Στην αρμοδιότητα αυτού του Τμήματος υπάγεται η διεκπεραίωση 
των εργασιών που αφορούν τη μισθοδοσία των δικαστών, υπαλλήλων, 
επιμελητών, καθαριστριών, συντηρητών και φυλάκων και ειδικότερα: Η 
τήρηση μητρώων μισθοδοσίας δικαστών, υπαλλήλων, επιμελητών, κα¬ 
θαριστριών, φυλάκων και συντηρητών. Η τήρηση και η ενημέρωση των 
φακέλων των οικογενειακών και υπηρεσιακών μεταβολών που σχετίζο¬ 
νται με τη μισθοδοσία των παραπάνω προσώπων. Η σύνταξη των μι- 
σθοδοτικών καταστάσεων. Η λειτουργία και η παρακολούθηση των 
ηλεκτρονικών υπολογιστών (εισαγωγή στον υπολογιστή των διαφόρων 
υπηρεσιακών μεταβολών του προσωπικού του Πρωτοδικείου). Η χορή¬ 
γηση πιστοποιητικών σχετικών με τις αποδοχές τους σε δικαστές, 
υπαλλήλους, επιμελητές, καθαρίστριες, συντηρητές και φύλακες. Η σύ¬ 
νταξη των βεβαιώσεων που χορηγούνται στο προσωπικό για φορολογι¬ 
κούς σκοπούς στις αρχές κάθε έτους με βάση τα μισθολογικά μητρώα 
που τηρούνται από το Τμήμα αυτό. Η σύνταξη καταστάσεων αποζημιώ- 
σεως των υπαλλήλων και επιμελητών για υπερωριακή εργασία. Η σύ¬ 
νταξη καταστάσεων για τη λήψη των χρηματικών διαφορών, τις οποίες 
έχουν να λάβουν οι δικαστές, οι υπάλληλοι και το λοιπό βοηθητικό προ¬ 
σωπικό σε περίπτωση υπηρεσιακής τους μεταβολής (προαγωγή, χορή- 
γηση χρονοεπιδόματος, κλιμακίου κ.λπ.). Η είσπραξη από το Δημόσιο 
Ταμείο και η πληρωμή στους δικαιούχους των αποδοχών τους, των μι- 
σθολογικών διαφορών, των υπερωριακών αποζημιώσεων κ.λπ. 

ΤΟΜΕΑΣ Β' 

Επίσης, στο Τμήμα αυτό υπάγεται η εφαρμογή σύγχρονων μεθόδων 
και συστημάτων για την καλύτερη οργάνωση και λειτουργία των Υπη¬ 
ρεσιών του Πρωτοδικείου (μηχανοργάνωση, μικροφίλμ, λεξικογρά- 
φηση, εφαρμογή συστήματος για την τήρηση καρτελών). Η διενέργεια 
μειοδοτικών διαγωνισμών, η προμήθεια υλικών και μηχανολογικού 
εξοπλισμού, η διαχείριση των υλικών, η διανομή του υλικού στα Τμή¬ 
ματα, η τήρηση των καρτελών που αναφέρονται στη χρέωση των υλι¬ 
κών (ενημέρωση κ.λπ.). Η παρακολούθηση των πιστώσεων, η τήρηση 
βιβλίων πιστώσεων και βιβλίου επίπλων και σκευών. Η διαχείριση των 
πιστώσεων και των πάγιων επιχορηγημάτων που παρέχονται κάθε 
χρόνο για την προμήθεια γραφικής ύλης και ειδών καθαριότητας και 
για να αντιμετωπιστούν έκτακτες και επείγουσες εργασίες επισκευής 
και συντήρησης των εγκαταστάσεων των κτιρίων (ηλεκτρολογικών, 
υδραυλικών, μηχανολογικών, ανελκυστήρων) και του περιβάλλοντος 
χώρου. Η σύνταξη και η υπογραφή προς το Συμβούλιο Πλημμελειοδι- 
κών των λογοδοσιών των πάγιων επιχορηγημάτων προς έγκριση. Η 
μέριμνα για τον καθαρισμό, ευπρεπισμό και τη φύλαξη των κτιρίων, τη 
μεταφορά και την ταξινόμηση των αρχείων, τη συντήρηση και την επι¬ 
σκευή των γραφομηχανών, των φωτοτυπικών μηχανημάτων και του 


λοιπού μηχανικού εξοπλισμού του Πρωτοδικείου. Η προμήθεια εντύπων 
και υπηρεσιακών βιβλίων, καθώς επίσης και η εποπτεία και ο διοικητι¬ 
κός έλεγχος των συντηρητών, φυλάκων και καθαριστριών. 

Στο Τμήμα αυτό ορίζεται να υπηρετούν συνολικά δέκα (10) υπάλλη¬ 
λοι και μία (1) δακτυλογράφος. 

3. ΤΜΗΜΑ ΠΙΝΑΚΙΩΝ ΤΗΣ ΤΑΚΤΙΚΗΣ ΔΙΑΔΙΚΑΣΙΑΣ 

Στην αρμοδιότητά του υπάγονται: Η κατάθεση των δικογράφων 
(αγωγών, αιτήσεων) της τακτικής διαδικασίας και η εγγραφή τους στα 
πινάκια που τηρούνται από το τμήμα αυτό. Η έκδοση πιστοποιητικών. 
Η τήρηση αλφαβητικών ευρετηρίων, η φύλαξη και αρχειοθέτηση των 
τρεχόντων αρχείων. Η χορήγηση αντιγράφων των δικογράφων που 
έχουν κατατεθεί. Η τήρηση βιβλίου για την καταχώρηση ενεχυριακών 
συμβάσεων και χρηματοδοτικών μισθώσεων, βιβλίου για την καταχώ¬ 
ρηση δηλώσεων που αφορούν την απώλεια εγγράφων και τη γνωστο¬ 
ποίηση διευθύνσεως, βιβλίου για τα πρόσωπα που έχουν κηρυχθεί σε 
αφάνεια, βιβλίου για τις αναγγελίες δικαιώματος που αφορούν σχολά- 
ζουσες κληρονομιές, βιβλίου για την καταχώρηση συμβολαίων που ρυθ¬ 
μίζουν περιουσιακές σχέσεις μεταξύ συζύγων (καθεστώς κοινοκτημοσύ- 

νηί)· 

Στο Τμήμα αυτό ορίζεται να υπηρετούν δεκαπέντε (15) υπάλληλοι. 

4. ΤΜΗΜΑ ΠΙΝΑΚΙΩΝ ΕΙΔΙΚΩΝ ΔΙΑΔΙΚΑΣΙΩΝ 

Στην αρμοδιότητά του υπάγονται: Η κατάθεση των δικογράφων 
(αγωγών, αιτήσεων) των ειδικών διαδικασιών του Μονομελούς Πρωτο¬ 
δικείου (μισθώσεις, εργατικές διαφορές, αμοιβές από παροχή εργασίας, 
αυτοκινητικά) των απαλλοτριώσεων, της εκούσιας δικαιοδοσίας του 
Μονομελούς και Πολυμελούς Πρωτοδικείου, των Πτωχεύσεων και η 
εγγραφή τους στα πινάκια που τηρούνται από το Τμήμα αυτό μεταξύ 
των οποίων περιλαμβάνονται και τα πινάκια των αυτοκινητικών υποθέ¬ 
σεων. Η έκδοση πιστοποιητικών, η τήρηση αλφαβητικών ευρετηρίων 
και η φύλαξη των αρχείων κάθε τρέχοντος έτους. Η χορήγηση αντιγρά¬ 
φων από τις δικογραφίες που έχουν κατατεθεί και η τήρηση βιβλίων που 
αφορούν την απώλεια τίτλων. 

Στο Τμήμα αυτό ορίζεται να υπηρετούν δεκατέσσερις (14) υπάλλη¬ 
λοι. 

5. ΤΜΗΜΑ ΓΡΑΜΜΑΤΕΩΝ ΕΔΡΑΣ ΤΗΣ ΤΑΚΤΙΚΗΣ ΔΙΑΔΙ¬ 
ΚΑΣΙΑΣ 

Στην αρμοδιότητα του Τμήματος αυτού υπάγονται οι υπάλληλοι που 
εκτελούν καθήκοντα Γραμματέα της έδρας και συγκροτούν με την πα¬ 
ρουσία τους τη σύνθεση των πολιτικών δικαστηρίων, τα οποία δικάζουν 
υποθέσεις της τακτικής διαδικασίας και πιο ειδικά υποθέσεις που αφο¬ 
ρούν το Οικογενειακό, το Εμπράγματο, το Ενοχικό, το Εμπορικό και το 
Δημόσιο Δίκαιο και τις Εφέσεις κατά των αποφάσεων των Ειρηνοδι¬ 
κείων καθώς και τις διατροφές. Οι ίδιοι αυτοί υπάλληλοι τηρούν και κα¬ 
ταρτίζουν τα πρακτικά, παραλαμβάνουν και συσχετίζουν τις προτάσεις, 
τα σημειώματα και τα λοιπά έγγραφα και μεριμνούν για την αποστολή 
και την παράδοση των δικογραφιών στους Προέδρους των Πολυμελών 
Πρωτοδικείων και στους δικάσαντες δικαστές του Μονομελούς Πρωτο¬ 
δικείου. 

Στο Τμήμα αυτό ορίζεται να υπηρετούν είκοσι εννέα (29) υπάλληλοι. 

6. ΤΜΗΜΑ ΓΡΑΜΜΑΤΕΩΝ ΕΔΡΑΣ ΣΤΙΣ ΕΙΔΙΚΕΣ ΔΙΑΔΙΚΑ¬ 
ΣΙΕΣ (ΠΟΛΥΜΕΛΟΥΣ - ΜΟΝΟΜΕΛΟΥΣ). 

Στην αρμοδιότητα του Τμήματος αυτού υπάγονται οι υπάλληλοι που 
εκτελούν καθήκοντα Γραμματέα της έδρας και συγκροτούν με την πα¬ 
ρουσία τους τη σύνθεση των πολιτικών δικαστηρίων τα οποία δικάζουν 
υποθέσεις των ειδικών διαδικασιών. Οι ίδιοι αυτοί υπάλληλοι τηρούν 
και καταρτίζουν τα πρακτικά, παραλαμβάνουν και συσχετίζουν τις προ¬ 
τάσεις, τα σημειώματα και τα λοιπά έγγραφα και μεριμνούν για την 
αποστολή και την παράδοση των δικογραφιών τους δικάσαντες δικα¬ 
στές. 

Στο Τμήμα αυτό ορίζεται να υπηρετούν είκοσι τρεις (23) υπάλληλοι. 

7. ΤΜΗΜΑ ΔΗΜΟΣΙΕΥΣΕΩΣ ΑΠΟΦΑΣΕΩΝ ΤΗΣ ΤΑΚΤΙΚΗΣ 
ΔΙΑΔΙΚΑΣΙΑΣ ΚΑΙ ΣΤΑΤΙΣΤΙΚΗΣ 

Στην αρμοδιότητά του υπάγονται: Η δημοσίευση των αποφάσεων 
της τακτικής διαδικασίας του Πολυμελούς - Μονομελούς Πρωτοδι¬ 
κείου και των διατροφών (Ν. 733/1977). Η τήρηση βιβλίων δημοσιεύ¬ 
σεων, εισηγήσεων, παραιτήσεων, συμβιβασμών και διακινήσεως των 
δικογραφιών. Η τήρηση αλφαβητικών ευρετηρίων. Η έκδοση απογρά- 
φων και πιστοποιητικών, η χορήγηση αντιγράφων, η φύλαξη του αρ- 

'είοο κάθε τρέχοντος έτους (αποφάσεων, δικογραφιών και βιβλίων). Η 
συγκέντρωση στοιχείων και η σύνταξη στατιστικών πινάκων κινήσεως 
των πολιτικών και ποινικών υποθέσεων και γενικώς των εργασιών του 
Ιρωτοδικείου Αθηνών και των Ειρηνοδικείων της δικαστικής του περι¬ 
φέρειας (υποθέσεις που εισάγονται για να συζητηθούν, υποθέσεις που 
συζητούνται, εκκρεμείς υποθέσεις κ.λπ.). 

Στο Τμήμα αυτό ορίζεται να υπηρετούν δεκατέσσερις (14) υπάλλη¬ 
λοι. 

8. ΤΜΗΜΑ ΔΗΜΟΣΙΕΤΣΕΩΣ ΚΑΙ ΔΙΑΚΙΝΗΣΕΩΣ ΑΠΟΦΑ¬ 
ΣΕΩΝ ΤΩΝ ΕΙΔΙΚΩΝ ΔΙΑΔΙΚΑΣΙΩΝ 

Στην αρμοδιότητα αυτού του Τμήματος υπάγονται: Η δημοσίευση 
αποφάσεων των Ειδικών διαδικασιών, των απαλλοτριώσεων, της εκού¬ 
σιας δικαιοδοσίας και των πτωχεύσεων. Η τήρηση των βιβλίων δημο¬ 
σιεύσεων, του βιβλίου Εισηγητών Δικαστών, των αλφαβητικών ευρετη¬ 
ρίων των υποθέσεων που συζητούνται. Η έκδοση πιστοποιητικών, αντι¬ 
γράφων κ.λπ. Η διακίνηση των δικογραφιών καθώς και η χορήγηση 
(αντιγράφων και απογράφων και η τήρηση του αρχείοιυ κάθε τρέχοντος 
έτους. 

Στο Τμήμα αυτό ορίζεται να υπηρετούν έντεκα (11) υπάλληλοι. 

9. ΤΜΗΜΑ ΑΥΤΟΚΙΝΗΤΙΚΩΝ ΥΠΟΘΕΣΕΩΝ 

Στην αρμοδιότητα του Τμήματος αυτού υπάγονται οι υπάλληλοι που 
εκτελούν καθήκοντα Γραμματέα της έδρας για την εκδίκαση των διαφο¬ 
ρών που αναφέρονται στη διάταξη του άρθρου 681 Α’ του Κ.Πολ.Δ. Η 
τήρηση και η σύνταξη των πρακτικών, η δημοσίευση και η καθαρο- 
γραφή των αποφάσεων, η χορήγηση αντιγράφων και απογράφων. Επί¬ 
σης, η τήρηση του αρχείου κάθε τρέχοντος έτους, η τήρηση και η ενημέ¬ 
ρωση των υπηρεσιακών βιβλίων. 

Στο Τμήμα αυτό ορίζεται να υπηρετούν τριάντα (30) υπάλληλοι και 
δέκα (10) δακτυλογράφοι. 

10. ΤΜΗΜΑ ΚΑΘΑΡΟΓΡΑΦΗΣ ΤΩΝ ΠΟΛΙΤΙΚΩΝ ΑΠΟΦΑ¬ 
ΣΕΩΝ ΤΗΣ ΤΑΚΤΙΚΗΣ ΔΙΑΔΙΚΑΣΙΑΣ. 

Στην αρμοδιότητά του υπάγονται: Η καθαρογραφή των πολιτικών 
αποφάσεων της τακτικής διαδικασίας. Η τήρηση των βιβλίων διακινή- 
σεως των δικογραφιών και η μετά από την καθαρογραφή των αποφά¬ 
σεων αυτών προώθησή τους στις υπηρεσιακές θυρίδες των δικαστών για 
τη θεώρησή τους. Στο τμήμα αυτό ορίζεται να υπηρετούν τριάντα πέντε 
(35) υπάλληλοι και είκοσι πέντε (25) δακτυλογράφοι. 

11. ΤΜΗΜΑ ΚΑΘΑΡΟΓΡΑΦΗΣ ΤΩΝ ΠΟΛΙΤΙΚΩΝ ΑΠΟΦΑ¬ 
ΣΕΩΝ ΤΩΝ ΕΙΔΙΚΩΝ ΔΙΑΔΙΚΑΣΙΩΝ 

Στην αρμοδιότητά του υπάγονται: Η καθαρογραφή των πολιτικών 
αποφάσεων των ειδικών διαδικασιών και ειδικότερα των εργατικών και 
μισθωτικών υποθέσεων, της εκούσιας δικαιοδοσίας του Πολυμελούς και 
Μονομελούς Πρωτοδικείου, των απαλλοτριώσεων, καθώς και των πι¬ 
νάκων αμοιβών των δικηγόρων, πολιτικών μηχανικών κ.α. Η τήρηση 
των βιβλίων διακινήσεως των δικογραφιών και η μετά από την καθαρο¬ 
γραφή των αποφάσεων αυτών προώθησή τους στις υπηρεσιακές θυρίδες 
των δικαστών για την θεώρησή τους. Στο τμήμα αυτό ορίζεται να υπη¬ 
ρετούν είκοσι (20) υπάλληλοι και είκοσι (2θ) δακτυλογράφοι. 

12. ΤΜΗΜΑ ΑΣΦΑΛΙΣΤΙΚΩΝ ΜΕΤΡΩΝ 

Στην αρμοδιότητά του υπάγονται όλες οι υποθέσεις που εκδικάζονται 
κατά τη διαδικασία των ασφαλιστικών μέτρων. Υπάγονται επίσης η κα¬ 
τάθεση των αιτήσεων για τη λήψη ασφαλιστικών μέτρων, ο ορισμός δι¬ 
κασίμων, η σύνταξη των πρακτικών (εφόσον κριθεί αναγκαίο να τηρη¬ 
θούν πρακτικά). Η δημοσίευση και η καθαρογραφή των αποφάσεων, 
καθώς και η χορήγηση αντιγράφων των αποφάσεων και των σχετικών 
της δικογραφίας εγγράφων. Η τήρηση των σχετικών βιβλίων και η φύ¬ 
λαξη των αποφάσεων και βιβλίων. Η διακίνηση των δικογραφικών 
κ.λπ. Η τήρηση του αρχείου των αποφάσεων και των δικογραφιών κάθε 
τρέχοντος έτους. Η έκδοση πιστοποιητικών περί (αναγκαστικής διαχει- 
ρίσεως και η δημοσίευση των σχετικών αποφάσεων του Δικαστη¬ 
ρίου. 

Στο τμήμα αυτό ορίζεται να υπηρετούν είκοσι (20) υπάλληλοι και έξι 
(6) δακτυλογράφοι. 

13. ΤΜΗΜΑ ΔΙΕΞΑΓΩΓΩΝ ΑΠΟΔΕΙΞΕΩΝ 

Στην αρμοδιότητά του υπάγονται: Η διεξαγωγή των εμμαρτύρων 
αποδείξεων, η ορκωμοσία των πραγματογνωμόνων και η παραλαβή 
των εκθέσεων πραγματογνωμοσύνης και λογοδοσίας. Ο προσδιορισμός 
των διεξαγωγών των εμαρτύρων αποδείξεων. Η χορήγηση αντιγράφων 


των εισηγητικών εκθέσεων και η τήρηση των σχετικών βιβλίων. Η πα¬ 
ραλαβή των αιτήσεων που αφορούν την παραίτηση από την προθεσμία 
για την εξέταση των μαρτύρων και η δημοσίευση των σχετικών αποφά¬ 
σεων. Η παραλαβή των αιτήσεων για την αντικατάσταση πραγματο¬ 
γνωμόνων και για τη διόρθωση πράξεων του Δικαστηρίου. Η χορήγηση 
αντιγράφων των αποφάσεων και των σχετικών της δικογραφίας εγγρά¬ 
φων. 

Στο τμήμα αυτό ορίζεται να υπηρετούν τριάντα επτά (37) υπάλληλοι. 

14. ΤΜΗΜΑ ΠΙΣΤΩΤΙΚΩΝ ΤΙΤΛΩΝ 

Στην αρμοδιότητά του υπάγεται η κατάθεση αγωγών αιτήσεων των 
ανακοπών από πιστωτικούς τίτλους, ο ορισμός δικασίμων, η τήρηση 
πρακτικών, η δημοσίευση και καθαρογραφή των αποφάσεων, η έκδοση 
διαταγών πληρωμής, η χορήγηση απογράφων και αντιγράφων. Η τή¬ 
ρηση των σχετικών βιβλίων και η φύλαξη των εγγράφων και των βι¬ 
βλίων έως ότου αυτά να παραδοθούν στο αρχείο, καθώς και η χορήγηση 
πιστοποιητικών. 

Στο τμήμα αυτό ορίζεται να υπηρετούν δεκατρείς (13) υπάλληλοι και 
μία (1) δακτυλογράφος. 

15. ΤΜΗΜΑ ΠΟΛΙΤΙΚΩΝ ΕΝΔΙΚΩΝ ΜΕΣΩΝ 

Στην αρμοδιότητά του τμήματος αυτού υπάγονται: Η τήρηση βι¬ 
βλίων που αφορούν την παραίτηση από τα Ένδικα Μέσα. Η κατάθεση 
και η καταχώριση σε ειδικά βιβλία που προβλέπονται από τον Κώδικα 
της Πολιτικής Δικοκονομίας για τα ένδικα μέσα. Η τήρηση και η ενημέ¬ 
ρωση των υπηρεσιακών βιβλίων, η έκδοση πιστοποιητικών και η χορή¬ 
γηση αντιγράφων. 

Στο τμήμα αυτό ορίζεται να υπηρετούν πέντε (5) υπάλληλοι. 

16. ΤΜΗΜΑ ΣΥΝΑΙΝΕΤΙΚΩΝ ΔΙΑΖΥΓΙΩΝ 

Στην αρμοδιότητά του Τμήματος αυτού υπάγονται: Η κατάθεση των 
αιτήσεων για την έκδοση συναινετικών διαζυγίων, ο ορισμός των δικα¬ 
σίμων, η συζήτηση των αιτήσεων αυτών, η κατάρτιση της έκθεσης πρα¬ 
κτικών, η δημοσίευση και η καθαρογραφή των αποφάσεων. Η διακί¬ 
νηση των δικογραφιών και η χορήγηση (αντιγράφων αιτήσεων, αποφά¬ 
σεων και πιστοποιητικών. Η τήρηση βιβλίων καταθέσεων αιτήσεων και 
δημοσιεύσεως αποφάσεων και η τήρηση του αρχείου. 

Στο τμήμα αυτό ορίζεται να υπηρετούν πέντε (5) υπάλληλοι. 

17. ΤΜΗΜΑ ΠΤΩΧΕΥΣΕΩΝ 

Στην αρμοδιότητά του υπάγονται οι εργασίες της πτωχευτικής διαδι¬ 
κασίας και η κήρυξη της πτωχεύσεως έως την αποκατάσταση του πτω¬ 
χού. Η τήρηση των σχετικών βιβλίων, η έκδοση πιστοποιητικών και η 
χορήγηση αποσπασμάτων και αντιγράφων. Η διενέργεια των συνελεύ¬ 
σεων των εικαζόμενων πιστωτών, επαληθεύσεων, πτωχευτικών συμβι¬ 
βασμών κ.λπ. Η επίδοση στους συνδίκους των αποφάσεων του Πτωχευ¬ 
τικού Δικαστηρίου και των πράξεων του Εισηγητή των Πτωχεύσεων, 
καθώς και η διεκπεραίωση της αλληλογραφίας. 

Στο τμήμα αυτό ορίζεται να υπηρετούν δεκαπέντε (15) υπάλληλοι. 

18. ΤΜΗΜΑ ΔΙΑΘΗΚΩΝ 

Στην αρμοδιότητά του υπάγονται: Η δημοσίευση των διαθηκών, η 
κατάρτιση των σχετικών πρακτικών και αποφάσεων και η ευρετηρίασή 
τους. Η ευρετηρίαση επίσης όλων των διαθηκών που αποστέλλονται 
από τα λοιπά Πρωτοδικεία του Κράτους. Η παραλαβή αιτήσεων και η 
χορήγηση αντιγράφων και πιστοποιητικών. Η τήρηση των σχετικών βι¬ 
βλίων και η φύλαξη του αρχείου των διαθηκών. Η παραλαβή των κατα¬ 
στάσεων που αποστέλλονται από όλους τους συμβολαιογράφους της 
Επικράτειας και τις Προξενικές Αρχές εις τις οποίες περιέχονται τα ονο¬ 
ματεπώνυμα των γνησίων διαθετών και η καταχώρηση αυτών των δια¬ 
θετών σε αλφαβητικά ευρετήρια. Η χορήγηση πιστοποιητικών τα οποία 
αφορούν διαθήκες που έχουν συνταχθεί από πρόσωπα που βρίσκονται εν 
ζωή σ’ ολόκληρη την Επικράτεια. Στο Τμήμα αυτό ορίζεται να υπηρε¬ 
τούν είκοσι (20) υπάλληλοι. 

19. ΤΜΗΜΑ ΕΤΑΙΡΙΩΝ ΚΑΙ ΣΩΜΑΤΕΙΩΝ 

Στην αρμοδιότητά του υπάγονται: Η δημοσίευση των Εταιρικών 
συμβάσεων και συμβολαίων. Η τήρηση των βιβλίων των σωματείων 
και των Εταιρειών. Η έκδοση των σχετικών πιστοποιητικών και η χο¬ 
ρήγηση αντιγράφων. Η ευρετηρίαση Εταιρειών και σωματείων και η 
φύλαξη του αρχείου. Στο τμήμα αυτό ορίζεται να υπηρετούν δέκα (10) 
υπάλληλοι. 

20. ΤΜΗΜΑ ΤΡΙΜΕΛΟΥΣ ΠΛΗΜΜΕΛΕΙΟΔΙΚΕΙΟΥ ΚΑΙ ΜΙ¬ 
ΚΤΟΥ ΟΡΚΩΤΟΥ ΔΙΚΑΣΤΗΡΙΟΥ 

Στην αρμοδιότητα του Τμήματος αυτού υπάγονται οι υπάλληλοι που 

εκτελούν καθήκοντα Γραμματέα της έδρας του Τριμελούς Πλημμελειο¬ 
δικείου και εκείνης του Μικτού Ορκωτού Δικαστηρίου οι οποίοι και τη¬ 
ρούν τα πρακτικά των συνεδριάσεων και καταρτίζουν τις αποφάσεις. 
Υπάγονται επίσης η χορήγηση αντιγράφων και απογράφων και η τή¬ 
ρηση των σχετικών βιβλίων. Η τήρηση βιβλίων διακίνησης δικογρα¬ 
φιών. Η διεκπεραίωση της αλληλογραφίας του έχει σχέση με την ποι¬ 
νική διαδικασία και η μέριμνα για την αποστολή στον αρμόδιο Εισαγγε¬ 
λέα των δικογραφικών επί των οποίων έχουν εκδοθεί (αναβλητικές απο¬ 
φάσεις, ερήμην καταδικαστικές και έχουν ασκηθεί εφέσεις. 

Στο τμήμα αυτό ορίζεται να υπηρετούν εξήντα (60) υπάλληλοι. 

21. ΤΜΗΜΑ ΜΟΝΟΜΕΛΟΥΣ ΠΛΗΜΜΕΛΕΙΟΔΙΚΕΙΟΥ 

Στην αρμοδιότητα του Τμήματος αυτού υπάγονται οι υπάλληλοι που 
εκτελούν καθήκοντα γραμματέα της έδρας του Μονομελούς Πλημμε¬ 
λειοδικείου, οι οποίοι και τηρούν τα πρακτικά των συνεδριάσεών του και 
καταρτίζουν τις αποφάσεις. Υπάγονται επίσης, η χορήγηση αντιγράφων 
και απογράφων και η τήρηση των σχετικών βιβλίων. Η τήρηση βιβλίων 
διακίνησης δικογραφιών. Η διεκπεραίωση της αλληλογραφίας που έχει 
σχέση με την ποινική διαδικασία και η μέριμνα για την αποστολή στον 
αρμόδιο Εισαγγελέα των δικογραφιών επί των οποίων έχουν εκδοθεί 
(αναβλητικές αποφάσεις, ερήμην καταδικαστικές και έχουν ασκηθεί εφέ¬ 
σεις. 

Στο τμήμα αυτό ορίζεται να υπηρετούν πενήντα εννέα (59) υπάλλη¬ 
λοι. 

22. ΤΜΗΜΑ ΑΓΟΡΑΝΟΜΙΚΟΥ ΔΙΚΑΣΤΗΡΙΟΥ 

Στην αρμοδιότητα του Τμήματος αυτού υπάγονται οι υπάλληλοι που 
εκτελούν καθήκοντα Γραμματέα της έδρας του Αγορανομικού Δικαστη¬ 
ρίου, οι οποίοι και τηρούν τα πρακτικά των συνεδριάσεών του και κα¬ 
ταρτίζουν τις αποφάσεις. Υπάγονται επίσης η χορήγηση αντιγράφων 
και απογράφων και η τήρηση των σχετικών βιβλίων. Η τήρηση βιβλίων 
διακίνησης δικογραφιών. Η διεκπεραίωη της αλληλογραφίας που έχει 
σχέση με την ποινική διαδικασία και η μέριμνα για την αποστολή στον 
αρμόδιο Εισαγγελέα των δικογραφιών επί των οποίων έχουν εκδοθεί 
αναβλητικές αποφάσεις, ερήμην καταδικαστικές και έχουν ασκηθεί εφέ¬ 
σεις. 

Στο Τμήμα αυτό ορίζεται να υπηρετούν δέκα (10) υπάλληλοι. 

23. ΤΜΗΜΑ ΔΙΚΑΣΤΗΡΙΩΝ ΑΝΗΛΙΚΩΝ 

Στην αρμοδιότητα του Τμήματος αυτού υπάγονται οι υπάλληλοι που 
εκτελούν καθήκοντα Γραμματέα της έδρας του Δικαστηρίου Ανηλίκων 
(Μονομελούς - Τριμελούς) οι οποίοι και τηρούν τα πρακτικά και καταρ¬ 
τίζουν τις αποφάσεις. Υπάγονται επίσης οι αιτήσεις ακυρώσεως της δια¬ 
δικασίας, η χορήγηση αντιγράφων και απογράφων και η τήρηση των 
σχετικών βιβλίων. Η διεκπεραίωση της (αλληλογραφίας που έχει σχέση 
με τις υποθέσεις του Δικαστηρίου Ανηλίκων. Η μέριμνα για την απο¬ 
στολή στον αρμόδιο Εισαγγελέα των δικογραφιών επί των οποίων έχουν 
εκδοθεί (αναβλητικές αποφάσεις, ερήμην καταδικαστικές και έχουν 
ασκηθεί εφέσεις. 

Στο τμήμα αυτό ορίζεται να υπηρετούν έξι (6) υπάλληλοι. 

24. ΤΜΗΜΑ ΒΟΥΛΕΥΜΑΤΩΝ ΚΑΙ ΓΡΑΜΜΑΤΕΩΝ ΑΝΑΚΡΙ- 
ΤΙΚΩΝ ΓΡΑΦΕΙΩΝ 

Στην αρμοδιότητά του υπάγονται οι υπάλληλοι που εκτελούν καθή¬ 
κοντα Γραμματέα στο Συμβούλιο Πλημμελειοδικών. Υπάγονται επίσης 
η καθαρογραφή βουλευμάτων, η δημοσίευση και η τήρηση των σχετι¬ 
κών βιβλίων. Η χορήγηση αντιγράφων και η φύλαξη των βουλευμάτων 
με τις σχετικές δικογραφίες, τα σχετικά βιβλία κ.λπ. Ομοίως, υπάγο¬ 
νται στο Τμήμα αυτό και οι Γραμματείς των τακτικών και ειδικών ανα- 
κριτικών γραφείων, στα καθήκοντα των οποίων είναι η τήρηση των βι¬ 
βλίων ανακριτικών γραφείων, η χορήγηση αντιγράφων, η συμμετοχή 
και δακτυλογράφηση των καταθέσεων των μαρτύρων, των απολογιών, 
των κατηγορουμέων κ.λπ., η σύνταξη των κλήσεων και η μέριμνα της 
επίδοσής τους προς τους μηνυτές και κατηγορουμένους και τη λήψη 
απολογιών κ.λπ. 

Στο τμήμα αυτό ορίζεται να υπηρετούν σαράντα οκτώ (48) υπάλλη¬ 
λοι με την (ακόλουθη κατανομή: Είκοσι δύο (22) στη διαδικασία των 
βουλευμάτων, είκοσι έξι (26) για τα ανακριτικά γραφεία και πέντε (5) 
δακτυλογράφοι. 

25. ΤΜΗΜΑ ΕΚΚΑΘΑΡΙΣΕΩΣ 

Στην αρμοδιότητά του υπάγονται: Η δημοσίευση των αποφάσεων 
των ποινικών δικαστηρίων, η εκκαθάριση των εξόδων και των τελών 
των αποφάσεων των ποινικών δικαστηρίων και του Μ.Ο.Δ. Η βεβαί¬ 
ωση προς τα Δημόσια Ταμεία των εισπραχθέντων και εισπρακτέων εξό¬ 


δων και τελών, προστίμων, μετατροπών, ποινών, λιπομαρτυριών κ.λπ. 
και η τήρηση των σχετικών βιβλίων. Η βεβαίωση των δικαστικών εξό¬ 
δων, η διεκπεραίωση της αλληλογραφίας, η οποία σχετίζεται με τις 
προαναφερόμενες δραστηριότητές του και η τήρηση βιβλίου αποληψί- 
μων. 

Στο τμήμα αυτό ορίζεται να υπηρετούν δεκαέξι (16) υπάλληλοι. 

26. ΤΜΗΜΑ ΠΟΙΝΙΚΩΝ ΕΝΔΙΚΩΝ ΜΕΣΩΝ ΚΑΙ ΑΙΤΗΣΕΩΝ 
ΑΚΥΡΩΣΕΩΣ 

Στην αρμοδιότητά του υπάγονται: Οι εργασίες που αφορούν τη σύ¬ 
νταξη και την άσκηση των ενδίκων μέσων κατά αποφάσεων των ποινι¬ 
κών δικαστηρίων και βουλευμάτων. Η καταχώρησή τους στα σχετικά 
βιβλία και η υποβολή των δικογραφιών στον αρμόδιο Εισαγγελέα. Η 
σύνταξη εκθέσεων που αφορούν τις αιτήσεις ακυρώσεως των αποφά¬ 
σεων της ποινικής διαδικασίας και η υποβολή των αιτήσεων αυτών στον 
αρμόδιο Εισαγγελέα. 

Στο τμήμα αυτό ορίζεται να υπηρετούν έξι (6) υπάλληλοι. 

27. ΤΜΗΜΑ ΠΟΙΝΙΚΟΥ ΜΗΤΡΩΟΥ - ΦΥΓΟΠΟΙΝΩΝ ΚΑΙ 
ΠΕΙΣΤΗΡΙΩΝ 

Στην αρμοδιότητα του Τμήματος αυτού υπάγονται: Οι εργασίες που 
αφορούν τη σύνταξη των δελτίων ποινικού μητρώου και των στατιστι¬ 
κών δελτίων των προσώπων που καταδικάζονται από τα ποινικά δικα¬ 
στήρια. Η καταχώρησή τους στα σχετικά βιβλία, ο διαχωρισμός τους 
κατά Εισαγγελίες και η υποβολή τους στις Εισαγγελίες του Κράτους. Η 
σύνταξη των καταστάσεων καταχωρήσεως των ποινικών μητρώων που 
συντάσσονται κατά Εισαγγελία και η υποβολή με καταστάσεις των ποι¬ 
νικών μητρώων στις οιρμόδιες Εισαγγελίες. Η τήρηση πρωτοκόλλου ει¬ 
σερχομένων και εξερχομένων εγγράφων και η διεκπεραίωση της σχετι¬ 
κής (αλληλογραφίας. Η φύλαξη και αρχειοθέτηση των δικογραφιών επί 
των οποίων έχουν εκδοθεί ερήμην καταδικαστικές αποφάσεις, οι οποίες 
επιστρέφονται από την Εισαγγελία και προορίζονται για τη σύνταξη του 
Δελτίου Ποινικού Μητρώου και των Δικογραφιών επί των οποίων έχουν 
ασκηθεί εφέσεις που έχουν απορριφθεί. Η τήρηση και η ενημέρωση των 
βιβλίων φυγόποινων, η παραλαβή και η φύλαξη των πειστηρίων, τα 
οποία παραδίδονται από την Εισαγγελία. Η καταχώρησή στο βιβλίο 
Πειστηρίων, η παράδοση των πειστηρίων στους ιδιοκτήμονες, η παρά¬ 
δοση στον Ο.Δ.Δ.Υ., προς εκποίηση αυτών που έχοιυν δεσμευτεί εφόσον 
η απόφαση έχει καταστεί αμετάκλητη. 

Στο τμήμα αυτό ορίζεται να υπηρετούν δεκατέσσερις (14) υπάλληλοι. 

28. ΤΜΗΜΑ ΑΡΧΕΙΟΥ ΠΟΙΝΙΚΩΝ ΑΠΟΦΑΣΕΩΝ 

Στην αρμοδιότητα του τμήματος αυτού υπάγονται: Η φύλαξη των 
αποφάσεων, πρακτικών, δικογραφιών, ευρετηρίων και γενικά όλων των 
υπηρεσιακών βιβλίων των ποινικών τμημάτων του Πρωτοδικείου. Η 
χορήγηση αντιγράφων, αποσπασμάτων, πιστοποιητικών, απογράφων 
και η διεκπεραίωση της σχετικής με την ποινική διαδικασία (αλληλογρα¬ 
φίας. 

Στο τμήμα αυτό ορίζεται να υπηρετούν έξι (6) υπάλληλοι. 

29. ΤΜΗΜΑ ΓΕΝΙΚΟΥ ΑΡΧΕΙΟΥ 

Στην αρμοδιότητά του υπάγονται: Η αρχειοθέτηση όλων των δικο¬ 
γράφων της τακτικής διαδικασίας (αγωγών, αιτήσεων, προτάσεων, 
κ.λπ.) των σχετικών της δικογραφίας εγγράφων, των διαγραμμάτων, 
σχεδιαγραμμάτων κ.λπ., των διαιτητικών αποφάσεων, των εκθέσεων 
διανομής, των εξετάσεων των μαρτύρων, των εκθέσεων πραγματογνω¬ 
μοσύνης των ορκοδοσιών υπαλλήλων και δικηγόρων των εκθέσεων εμ- 
φανίσεως και αναχωρήσεως των δικαστικών λειτουργών και υπαλλή¬ 
λων και των εκθέσεων επιθεωρήσεως. Η τήρηση του βιβλίου διορισμού 
αντικλήτων και αποδοχής ή αποποίησης κληρονομικού δικαιώματος. Η 
χορήγηση πιστοποιητικών, αντιγράφων, απογράφων κ.λπ. Η φύλαξη 
όλων των υπηρεσιακών βιβλίων, ευρετηρίων, βιβλίων δημοσιεύσεως, 
αποφάσεων κ.λπ. και η διεκπεραίωση της σχετικής με την πολιτική δια¬ 
δικασία αλληλογραφίας. 

Στο τμήμα αυτό ορίζεται να υπηρετούν είκοσι δύο (22) υπάλληλοι. 

30. ΤΜΗΜΑ ΕΠΙΜΕΛΗΤΩΝ ΚΑΙ ΔΙΑΚΙΝΗΣΕΩΣ ΔΙΚΟΓΡΑ¬ 
ΦΙΩΝ ΚΑΙ ΕΠΙΔΟΣΕΩΝ. 

Στην αρμοδιότητά του υπάγονται: Η διακίνηση των δικογραφιών 
όλων των διαδικασιών. Ειδικότερα, η διανομή των δικογραφιών στα 
γραφεία των Προέδρων Πρωτοδικών, στις υπηρεσιακές θυρίδες των δι¬ 
καστών των διαφόρων Τμημάτων και στους Γραμματείς των εδρών και 

η επαναφορά τους στα αρμόδια τμήματα του Πρωτοδικείου. Η μέριμνα 
για την επιδότηση των κλήσεων που εκδίδονται από τα Ανακριτικά 
Γραφεία και από τα άλλα τμήματα του Πρωτοδικείου, η επίδοση πει¬ 
θαρχικών κατηγορητηρίων, προαγωγών, υπηρεσιακών μεταβολών 
κ.λπ. η ταξινόμηση των δικογραφιών στην αίθουσα των Δικαστών, ο 
διαχωρισμός και η προώθησή τους στους χώρους όπου πρέπει να επι- 
στραφοΰν μετά από την θεώρησή τους. 

Στην αρμοδιότητα του τμήματος αυτού, υπάγεται επίσης και η επο- 
πτεία των επιμελητών και ο διοικητικός έλεγχός των. 

Στο τμήμα αυτού ορίζεται να υπηρετούν ενενήντα εξ (96) επιμελητές, 
καθώς και δύο (2) υπάλληλοι, από τους οποίους ο ένας (1) θα είναι 


υπάλληλος του Τμήματος. 

Ο ανωτέρω Κανονισμός ισχύει από τη δημοσίευσή του στην Εφημε¬ 
ρίδά της Κυβερνήσεως. 

Ο Πρόεδρος Ο Γραμματέας 

ΑΓΗΣΙΛΑΟΣ ΜΠΑΚΟΠΟΤΛΟΣ ΒΑΣ. ΜΑΥΡΟΜΑΤΗΣ 

Η παρούσα να δημοσιευθεί στην Εφημερίδα της Κυβερνήσεως. 
Αθήνα, 10 Ιουλίου 1990 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος τ ης ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 

Κωδικός αριθ. κατάθεσης στο Δημόσιο Ταμείο 2531 Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


α) Για το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

Υ) 

» 

» 

» 

Γ' 

» 

5.000 

δ) 

» 

» 

» 

Δ' 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

Ο 

» 

» 

» 

Α.Ε. &Ε.Π.Ε. 

» 

25.000 

ια) Για όλα τα Τεύχη 

» 

55.000 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















